# ஆஷா போஸ்லே

## தொழில் வாழ்க்கை

1960களின் முற்பகுதியில், கீதா தத், சம்சாத் பேகம், இலதா மங்கேசுகர் போன்ற பிரபல பின்னணிப் பாடகிகள், பெண் கதாநாயகிகளுக்கும், பெரிய படங்களில் பாடுவதிலும், ஆதிக்கம் செலுத்தினர். அவர்கள் மறுத்த பணிகளை ஆசா பெறுவார், வில்லி நடிகைகள், வாம்பயர்களுக்காக பாடுவார் அல்லது குறைந்த பொருட்செலவில் எடுக்கப்பட்ட திரைப்படங்களில் பாடல்களைப் பாடுவார். 1950களில், இந்தித் திரைப்படங்களில் பெரும்பாலான பின்னணிப் பாடகர்களை விட இவர் அதிகப் பாடல்களைப் பாடினார். இவற்றில் பெரும்பாலானவை குறைந்த பொருட்செலவில் பி-அல்லது சி-பட்டியல் படங்களில் இருந்தன. இவரது ஆரம்பகால பாடல்களுக்கு அல்லா ரக்கா, சஜ்ஜத் உசேன், குலாம் முகமது ஆகியோர் இசையமைத்தனர். மேலும் இப்பாடல்களில் பெரும்பாலானவை சரியாக ஓடவில்லை. சஜ்ஜத் உசேன் இசையமைத்த சாங்டில் திரைப்படத்தில் (1952) பாடலைப் பாடிய இவர் நியாயமான அங்கீகாரத்தைப் பெற்றார். இதன் விளைவாக, திரைப்பட இயக்குநர் பிமல் ராய் இவருக்கு *பரினிதா* (1953) திரைப்படத்தில் பாட வாய்ப்பு வழங்கினார். *பூட் போலிஷ்* (1954) இல் முகமது ரபியுடன் "நான்ஹே முன்னே பச்சே" பாடலைப் பாடுவதற்கு இராஜ் கபூர் ஒப்புக்கொண்டதன் மூலம் பிரபலமானார்.  
ஓ. பி. நாயர் 1956 இல் *சி. ஐ. டி.* திரைப்படத்தில் ஆசாவிற்கு ஒரு வாய்ப்பு கொடுத்தார். பி. ஆர். சோப்ரா 1957இன் *நயா தௌர்* என்ற திரைப்படத்தில் இவர் முதல் வெற்றி பெற்றார். சாகிர் இலுதியான்வி எழுதிய "மாங் கே சாத் தும்காரா", "சதி காத் பதானா", "உதன் சப் சப் சுல்பெய்ன் தேரி" போன்ற இரஃபியுடன் இவர் பாடிய காதல் பாடல்கள் இவருக்கு அங்கீகாரத்தைப் பெற்றுத்தந்தது. ஒரு படத்தின் முன்னணி நடிகைக்காக இவர் அனைத்துப் பாடல்களையும் பாடியது இதுவே முதல் முறையாகும். சோப்ரா தனது பிற்காலத் தயாரிப்புகளில் *கும்ரா* (1963), வக்த் (1965), *கம்ராசு* (1967), ஆத்மி ஔர் இன்சான் (1966), *துண்ட்* (1973) உள்ளிட்ட பலவற்றிற்காக இவரை அணுகினார். போசுலேவுடன் நாயரின் இணைவு எதிர்கால வெற்றிக்கு வழிவகுத்தது. படிப்படியாக, இவர் தனது மதிப்பை நிலைநிறுத்தினார். மேலும் எஸ். டி. பர்மன், இரவி போன்ற இசையமைப்பாளர்களின் ஆதரவைப் பெற்றார். 1970 களில் போசுலேவும் நாயரும் ஒரு தொழில்முறையாகவும் தனிப்பட்ட வகையிலும் பிரிந்தனர். 1966 இல், இசையமைப்பாளர் ஆர். டி. பர்மனின் முதல் ஒலிப்பதிவுகளில் ஒன்றான *தீசுரி மஞ்சில்* திரைப்படத்திற்கான காதல் பாடல்கள் போசுலேவின் பாடும் திறனால் மக்கள் பாராட்டைப் பெற்றது. "ஆஜா ஆஜா" என்ற நடனப்பாடலை இவர் முதன்முதலில் கேட்டபோது, இந்த மேற்கத்திய இசையை தன்னால் பாட முடியாது என்று உணர்ந்ததாக கூறப்படுகிறது. பர்மன் இசையை மாற்ற முன்வந்தபோது, இவர் அதை ஒரு சவாலாக எடுத்துக் கொண்டு, பத்து நாட்கள் ஒத்திகைக்குப் பிறகு பாடலைப் பாடி முடித்தார். மேலும் "ஆஜா ஆஜா", "ஓ கசீனா சுல்போன் வாலி", "ஓ மேரே சோனா ரே" போன்ற பிற பாடல்களில் (இரஃபி) உடனான மூன்று காதல் பாடல்களும் வெற்றிகரமாக அமைந்தன. படத்தின் முன்னணி நடிகரான சம்மி கபூர் ஒருமுறை, -"எனக்காக பாட முகமது இரஃபி இல்லாதிருந்தால், ஆசா போசுலேவை அப்பணியைச் செய்ய வைத்திருப்பேன்". என்று மேற்கோள் காட்டினார். பர்மனுடன் போசுலே இணைந்து பணியாற்றியது பல வெற்றிகளுக்கும் திருமணத்திற்கும் வழிவகுத்தது. 1960-70 களின் போது, *கிந்த்* திரைப்பட நடிகையும் நடனக் கலைஞருமான கெலனின் குரலாக இருந்தார். கெலனை வைத்து "ஓ கசீனா சுல்ஃபன் வாலி" பாடல் படமாக்கப்பட்டது. கெலன் பாடல்பதிவு அமர்வுகளில் கலந்து கொள்வார், இதனால் ஹெலன் பாடலை நன்கு புரிந்துகொண்டு அதற்கேற்ப நடனத்தை திட்டமிட முடிந்தது என்று கூறப்படுகிறது. இவர்களின் பிற பிரபலமான பாடல்களில் "பியா து அப் தோ ஆஜா" (*கேரவன்*), "யே மேரா தில்" (டான்) போன்ற பாடல் அடங்கும்.  
1995 இல், 62 வயதான போசுலே நடிகை ஊர்மிளா மடோண்த்கருக்காக ஏ. ஆர். ரகுமான் இசையமைத்த *ரங்கீலா* திரைப்படத்தில் பாடினார். இப்பாடல் பதிவில் "தன்கா தன்கா", "ரங்கீலா ரே" போன்ற பாடல்கள் இடம்பெற்றன. ரகுமானுடன் இவர் பல பாடல்களைப் பதிவு செய்தார். 2000களில், போசுலேவின் பல பாடல்கள் தரவரிசையில் வெற்றி பெற்றன. இதில் *லகான்* (2001) திரைப்படத்திலிருந்து "ராதா கைசே நா சாலே" *பியார் துனே க்யா கியா* (2001) திரைப்படத்திலிருந்து "கம்பக்த் இசுக்" (*பிஃல்கால்* (2002) திரைப்படத்திலிருந்து *யே லம்பா*, லக்கி (2005) திரைப்படத்திலிருந்து *லக்கி லிப்சு* போன்ற பாடல்களாகும். அக்டோபர் 2004 இல், 1966 முதல் 2003 வரை வெளியிடப்பட்ட ஆவணப்படங்களுக்கும், இந்தித் திரைப்படங்களுக்கும் போசுலே பதிவு செய்த பாடல்களின் தொகுப்பை ஆவணப்படுத்தி *தி வெரி பெசுட் ஆஃப் ஆசா போசுலே*, *தி குயின் ஆஃப் பாலிவுட்*, என்ற பெயரில் வெளியிடப்பட்டது.  
2012 இல் போசுலே சுர் கேசத்ராவை நடுவராக நியமித்தார்.  
2013 இல், போசுலே தனது 79 வயதில் மாய் படத்தில் தலைப்பு வேடத்தில் அறிமுகமானார். ஆல்சைமர் நோயால் பாதிக்கப்பட்டு தனது குழந்தைகளால் கைவிடப்பட்ட 65 வயது தாயின் கதாபாத்திரத்தில் போசுலே நடித்தார். இவரது நடிப்பிற்காகவும் விமர்சகர்களிடமிருந்தும் நேர்மறையான விமர்சனங்களைப் பெற்றார்.  
மே 2020 இல், போசுலே "ஆசா போசுலே அதிகாரப்பூர்வம்" என்ற பெயரில் தனது யூடியூப் அலைத்தடம் தொடங்கினார்.